Úradný vestník L 284 , 22/10/2002 S. 0007 - 0008



Nariadenie Komisie (ES) č. 1876/2002 z 21. októbra 2002 o dočasnom povolení nového používania doplnkovej látky v krmivách (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970 o doplnkových látkach v krmivách [1] naposledy zmenenú a doplnenú nariadením (ES) č. 1756/2002 [2], najmä na jej článok 4, keďže: (1) Článok 9e (1) smernice 70/524/EHS ustanovuje, že používanie novej doplnkovej látky v krmivách alebo nové používanie už povolenej doplnkovej látky možno dočasne povoliť, ak sú splnené podmienky článku 3a písm. b) až e) tejto smernice a ak je odôvodnené predpokladať so zreteľom na dostupné výsledky, že pri používaní vo výžive zvierat má niektorý z účinkov uvedených v článku 2 písm. a) tejto smernice. Takéto dočasné povolenie možno udeliť na obdobie štyroch rokov, ak ide o doplnkové látky uvedené v časti II prílohy C tejto smernice. (2) Výrobca enzymatického prípravku opísaného v prílohe tohto nariadenia, uvedeného v zozname pod číslom 24 v prílohách smernice 70/524/EHS, predložil nové údaje k rozšíreniu jeho povolenia pre novú kategóriu zvierat. Posúdenie predloženej dokumentácie ukázalo, že rozšírené používanie možno dočasne povoliť. (3) Posúdenie dokumentácie ukázalo, že určité postupy možno vyžadovať na ochranu pracovníkov pred účinkami doplnkovej látky, uvedenej v prílohe. Takáto ochrana by však mala byť zabezpečená uplatnením smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a zdravia pracovníkov pri práci [3]. (4) Vedecký výbor pre výživu zvierat predložil pozitívne stanovisko ohľadne bezpečnosti enzymatického prípravku, za podmienok uvedených v prílohe tohto nariadenia. (5) Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Prípravok patriaci do skupiny "Enzýmy" uvedený v prílohe tohto nariadenia sa povoľuje používať ako doplnkovú látku vo výžive zvierat za podmienok ustanovených v prílohe. Článok 2 Toto nariadenie nadobúda účinnosť nasledujúci deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. októbra 2002 Za Komisiu David Byrne člen Komisie [1] Ú. v. ES L 270, 14.12.1970, s. 1. [2] Ú. v. ES L 265, 3.10.2002, s. 1. [3] Ú. v. ES L 183, 29.6.1989, s. 1. -------------------------------------------------- PRÍLOHA "Číslo (alebo číslo ES) | Doplnková látka | Chemický vzorec, opis | Druhy alebo kategórie zvierat | Najvyšší vek | Najmenej | Najviac | Iné ustanovenia | Koniec doby povolenia | mg/kg kompletného krmiva | mg/kg kompletného krmiva | Enzýmy 24 | Endo-l,4-beta-xylanáza ES 3.2.1.8 Endo-1,3(4)-beta-glukanáza ES 3.2.1.6 | Prípravok endo-1,4-beta-xylanázy a endo-1,3(4)-beta-glukanázy produkovaných kmeňom Aspergillus niger(CNCM 1-517), o aktivite najmenej: 28000 QXU/g 140000 QGU/g | Nosnice | — | 560Q XU 2800 QGU | — — | 1.V návode na použitie doplnkovej látky a premixu uveďte teplotu pri skladovaní, dobu použiteľnosti a stabilitu pri granulovaní2.Odporúčané množstvo v 1 kg kompletného krmiva560 QXU2800 QGU3.Určené na použitie do kŕmnych zmesí bohatých na neškrobové polysacharidy (najmä arabinoxylány a betaglukány), napr.obsahujúcich viac ako 20 % pšenice a/alebo jačmeňa | 1.10.2006 | --------------------------------------------------